Boreksti
Boreksti (latgaliešu: Baravī Eksti), arī Sila Joksti (latgaliešu: Syla Joksti), ir ciems Aglonas novada Šķeltovas pagastā. Izvietojies pagasta ziemeļaustrumu daļā 15 km no pagasta centra Šķeltovas, 8 km no novada centra Aglonas un 241 km no Rīgas. Apdzīvotā vieta izvietojusies netālu no autoceļa P62 (Krāslava—Preiļi—Madona), Bēšonu ezera austrumu krastā, netālu uz austrumiem arī Raudiņu ezers. Netālu atrodas arī valsts nozīmes arheoloģijas piemineklis — Ekstu senkapi.